มีอาการเวียนหัวตาพร่ามัว เหนื่อยเพลียเกิดจากอะไร
สวัสดีค่ะ งาน,อาการเวียนหัว ตาพร่ามัว เหนื่อย เพลีย อาจเกิดจาก- เป็นอาการก่อนการมีประจำเดือนมา- การตั้งครรภ์- ร่างกายขาดน้ำ เช่น ดื่มน้ำไม่เพียงพอ มีเหงื่อออกมาก มีท้องเสีย- พักผ่อนไม่เพียงพอ นอนไม่หลับ- มีไข้ เช่น จากการติดเชื้อต่างๆ เช่น ไข้หวัด โควิด 19- มีภาวะโลหิตจาง- มีภาวะไทรอยด์ฮอร์โมนผิดปกติ- มีความเครียด วิตกกังวล- เป็นผลข้างเคียงจากการทานยาบางชนิดเป็นต้นในเบื้องต้น หากมีอาการขาดประจำเดือน ก็ควรตรวจหาการตั้งครรภ์ดูด้วย แต่หากไม่เคยมีเพศสัมพันธ์ก็ไม่ต้องตรวจ และควรดื่มน้ำเปล่าให้มากเพียงพอในแต่ละวัน ประมาณวันละ 2-3 ลิตร ไม่ควรดื่มชา กาแฟ และเครื่องดื่มที่มีแอลกอฮอล์ นอนหลับพักผ่อนให้เพียงพอ ไม่นอนดึก งดทำงานหนัก ไม่ควรตากแดด เป็นต้น หากอาการไม่ดีขึ้น ก็ควรไปพบแพทย์เพื่อตรวจค่ะ